,,Obchodné podmienky – Klub PORFIX pre projektantov“
Tento dokument definuje podmienky programu spolupráce „PORFIX a PORFIX AKU“ (ďalej len „Program“ alebo „Spolupráca“).
Tieto obchodné podmienky Spolupráce (ďalej len „Obchodné podmienky“ alebo „OP“) sú v zmysle § 273 zákona č. 513/1991 Zb., Obchodného zákonníka, v platnom znení (ďalej len „Obchodný zákonník“) neoddeliteľnou súčasťou zmluvy o spolupráci uzatvorenej medzi spoločnosťou PORFIX – pórobetón, a.s. v postavení organizátora Programu a inou fyzickou alebo právnickou osobou v postavení partnera v rámci Spolupráce a to na základe registrácie účastníka v Programe, pričom predmetom spolupráce je navrhovanie výrobkov organizátora Programu v projektovej dokumentácii partnera Programu za čo budú partneri Programu získavať body, ktoré budú vymenené za poukážky na kúpu tovaru alebo služieb a to za podmienok uvedených nižšie (ďalej len „Zmluva o spolupráci “).  Obchodné podmienky obsahujú úpravu vzájomných práv a povinností zmluvných strán v rámci Spolupráce.
1.) Organizátor.  
PORFIX – pórobetón, a.s. 
4. apríla 384/79, 972 43   Zemianske Kostoľany
zapísaný v Obchodnom registri Okresného súdu Trenčín,  oddiel: Sa, vo vložke číslo: 331/R
zapísaný v Živnostenský register Okresného úradu Prievidza, číslo živ. registra: 307 – 8204 
(ďalej len „Organizátor“).
2.) Trvanie Programu
Program je vyhlásený na obdobie od 01.12.2025 do 30.11.2026.
3.) Podmienky pre prihlásenie účastníka
Registrovaný účastník musí spĺňať nasledujúce podmienky:
(a) byť plnoletou osobou, teda mať viac ako 18 rokov a byť plne spôsobilý na právne úkony (v prípade právnickej osoby musí túto podmienku spĺňať štatutárny zástupca),
 (b) byť architektom, projektantom alebo právnickou osobou vykonávajúcou projektovú činnosť v súlade s platnou legislatívou,
(c) byť autorom projektovej dokumentácie, ktorá má byť predložená, alebo inou osobou, ktorej patria práva potrebné na využitie projektovej dokumentácie v rámci programu,
(d) požiadať o registráciu v programe uvedením svojich údajov vrátane identifikačného čísla,
(e) bezvýhradne súhlasiť s týmito podmienkami programu.
4.) Zrušenie registrácie účastníka
Účastník môže kedykoľvek požiadať o vyradenie z Programu emailom na adresu: manduch@porfix.sk. V takom prípade sa bodové konto zruší a účastník stráca nárok na získané body.
Organizátor si vyhradzuje právo zrušiť účasť v prípade porušenia podmienok alebo konania v rozpore s právnymi predpismi, dobrými mravmi, zásadami poctivého obchodného styku či známkami nekalej súťaže.
5.) Registrácia a zadanie projektu
Záujemca o účasť v Programe sa môže zaregistrovať v dopytovom systéme Organizátora na jeho webovej stránke v sekcii „Výpočet spotreby materiálu“ → „Som projektant“, ak zadá svoje údaje vrátane IČO a súhlasí s Podmienkami (s Podmienkami súhlasí iba pri prvom prihlásení). Týmto záujemca uzatvára zmluvu o Spolupráci v rámci Programu a stáva sa obchodným partnerom Organizátora (ďalej len „Partner“).
V rámci registrácie Partner prehlasuje, že sa pred vyplnením a odoslaním registračných údajov oboznámil s týmito Podmienkami, porozumel ich obsahu a v plnom rozsahu s nimi súhlasí. Registráciou do Programu sa má za to, že Partner sa oboznámil s obsahom týchto Podmienok, súhlasí s nimi a zaväzuje sa dodržiavať povinnosti v nich stanovené.
Po registrácii do Programu môže Partner vložiť svoj projekt do systému na webovej stránke Organizátora v rozsahu pôdorysov, vertikálnych rezov, pohľadov a zároveň poskytnúť všetky požadované informácie a kontaktné údaje o projekte (vloženie projektu Partnerom do systému na webovej stránke Organizátora sa ďalej označuje ako „Dopyt“).
6.) Získavanie bodov
Po registrácii do Programu a odoslaní prvého Dopytu bude Partnerovi zriadený bodový účet, na ktorý budú pripisované body za použitie murovacieho materiálov PORFIX (pórobetón) a PORFIX AKU (vápenno-piesok) v jednotlivých projektových dokumentáciách, a to podľa pravidiel uvedených v bode 8 týchto Podmienok. Nárok na získanie bodov vzniká po odoslaní dopytu a jeho následnom spracovaní technikom Organizátora.
Partnerovi bude zaslaná kalkulácia, v ktorej bude vo formáte Excel vypočítané množstvo murovacieho materiálu a zodpovedajúci počet bodov. K výpočtu bude priložená správa obsahujúca:
· potvrdenie o splnení podmienok účasti v Programu,
· počet bodov získaných za projektovú dokumentáciu,
Ak podmienky nie sú splnené, výpočet nebude spracovaný.
7.) Podmienky akcie
Účastník sa zaväzuje navrhnúť použitie výrobkov Organizátora, teda výrobkov PORFIX a PORFIX AKU, spôsobom, ktorý je v súlade so zákonom a pravidlami voľnej súťaže, a tieto výrobky pod značkou PORFIX a PORFIX AKU jednoznačne uviesť ako murovaný materiál určený pre výstavbu danej stavby v legende projektovej dokumentácie (použitý materiál pórobetón / vápennopiesok, pevnostná a objemová trieda a šírka tvárnic / priečkoviek), ktorú vypracoval účastník.
Pre vznik nároku na body je Partner povinný zároveň splniť nasledujúce podmienky:
(a) projektová dokumentácia musí byť v poslednom stupni spracovania (minimálne projektová dokumentácia pre stavebné povolenie alebo vyšší stupeň – realizačný projekt), ktorá obsahuje špecifikáciu hlavného murovacieho materiálu značky PORFIX a všetky potrebné údaje na výpočet objemov materiálu PORFIX,
(b) projektová dokumentácia je účastníkom riadne zaregistrovaná v systéme na webovej stránke Organizátora so všetkými požadovanými informáciami a údajmi o projekte, najmä menom a priezviskom, obchodným menom stavebníka a kontakty, ak existuje, miestom stavby a označením autora projektu. Ak ide o osobné údaje podliehajúce ochrane, musí mať Partner súhlas s ich použitím,
(c) v projektovej dokumentácii musia byť ako hlavný murovací materiál použité produkty PORFIX v minimálnom objeme 31,5 m³ a pre započítanie bodov je stanovená maximálna hranica 150 m³ na jeden  projekt,
(d) do akcie nebudú započítané dopyty, pri ktorých sa zistí, že:
· ide o opakovanú projektovú dokumentáciu,
· nejde o finálnu verziu projektovej dokumentácie,
· projektová dokumentácia bola vypracovaná viac ako tri mesiace pred registráciou.
8.) Hodnotenie bodov
(a) Typy materiálov a bodovanie:
· PORFIX AKU - vápenno-piesok : 2 body za každý 1 m³,
· PORFIX - pórobetón : 1 bod za každý 1 m³.
(b) Objemové obmedzenia – minimálny objem pre nárok na body je 31,5 m³ (súčet PORFIX AKU + PORFIX).
(c) Maximálny objem, za ktorý sa body prideľujú, je 150 m³.
· Ak je objem do 150 m³ (vrátane):
Body sa počítajú priamo podľa skutočného objemu oboch materiálov.
Príklad:
PORFIX AKU = 60 m³, PORFIX = 30 m³ → Spolu 90 m³
Body = 60 × 2 + 30 × 1 = 150 bodov.
· Ak je objem nad 150 m³:
Body sa počítajú len za max. 150 m³, pričom sa preferuje materiál PORFIX AKU – to znamená, že sa najskôr započíta celý objem PORFIX AKU až do 150 m³ a potom až z PORFIXu (ak je treba).
Príklad:
PORFIX AKU = 100 m³, PORFIX = 80 m³ → Spolu 180 m³, započíta sa 100 m³ PORFIX AKU + 50 m³ PORFIX
Body = 100 × 2 + 50 × 1 = 250 bodov.
(d) Minimálny objem je 31,5 m³ – ak je objem menší než 31,5 m³, body sa nepridelia.
Hodnota 1 bodu je 0,60 €.
Organizátor si vyhradzuje právo kedykoľvek počas programu bez predchádzajúceho upozornenia zmeniť množstvo materiálu potrebného na získanie bodu a bodovú hodnotu. Zmeny sa nevzťahujú na body získané pred zmenou.
9.) Vyhodnotenie Programu
Účastníkovi, ktorému vzniklo právo na body, budú tieto v rámci vyhodnotenia spočítané a zamenené za poukážky na kúpu tovaru alebo služieb v sieti Alza.sk s.r.o. (ďalej len „poukážky“). Vyhodnotenie stavu bodového konta a zaslanie poukážok prebehne do 60 dní po skončení termínu Programu. 
Hodnota poukážok bude zaokrúhlená matematicky  na 5 eur a platnosť poukážok bude 2 roky od dátumu vystavenia. 
Poukážky budú Partnerovi zaslané prostredníctvom elektronickej pošty na jeho registrovanú e-mailovú adresu, alebo doručené osobne - odovzdané priamo registrovanému účastníkovi, prípadne jeho splnomocnenému zástupcovi proti podpisu na základe kontroly predloženého občianskeho preukazu, pokiaľ Organizátor nestanoví inak.
10.) Zásady ochrany osobných údajov
Organizátor bude spracúvať osobné údaje Partnera, ktorý je fyzickou osobou, v súvislosti s účasťou v Programu, ktoré sú nevyhnutné pre realizáciu Programu a identifikáciu oprávneného účastníka, ako aj pre prevzatie poukážky. Spracovanie údajov prebehne v momente registrácie do Programu v rozsahu: meno, priezvisko, adresa, e-mail, telefónne číslo, IČO spoločnosti, a to v súlade so zákonom č. 18/2018 Z. z., o ochrane osobných údajov, v platnom znení (tzn. právo žiadať vysvetlenie, právo žiadať odstránenie chybného stavu, právo obrátiť sa na Úrad pre ochranu osobných údajov Slovenskej republiky a právo požadovať náhradu škody).  
Osobné údaje Partnera budú vymazané po uplynutí 3 rokov od konca roka, v ktorom Program skončil. Údaje nie je možné vymazať skôr, aby bolo možné v prípade právnych sporov vyhľadať dokumentáciu.
Viac informácií o zásadách ochrany a bezpečnosti osobných údajov Organizátora, ako aj o právach týkajúcich sa ochrany osobných údajov, je uvedených na webovej stránke Organizátora: https://www.porfix.sk/ochrana-osobnych-udajov/.
Organizátor spracúva nižšie uvedené osobné údaje okrem osobných údajov uvedených v predchádzajúcich zásadách ochrany osobných údajov aj pre účely Programu, teda za účelom: 
- Vyhodnotenia činnosti Partnera;
- Zasielania informácií o Programe a výrobkoch Organizátora;
- Kontroly splnenia podmienok získania poukážky;
- Overenia totožnosti Partnera.
Uvedené osobné údaje predstavujú oprávnený záujem Organizátora, aby mohol jednoznačne identifikovať a kontaktovať Partnerov a overiť splnenie týchto Podmienok.
11.) Všeobecné ustanovenia
V súvislosti s využitím poukážok na nákup tovaru Partnerom nezodpovedá Organizátor za ponuku tovaru od dodávateľa Alza.sk s.r.o. Rovnako nezodpovedá za obsah kúpnej zmluvy a práva a povinnosti vyplývajúce medzi Partnerom a spoločnosťou zodpovednou za plnenie čerpania poukážok od dodávateľa Alza.sk s.r.o.
Organizátor si vyhradzuje právo nepodať Partnerovi poukážku, ak zistí, že Partner vykonáva činnosť, ktorá je v rozpore s právnymi predpismi, dobrými mravmi, zásadami poctivého obchodného styku alebo je považovaná za nekalú súťaž. V takom prípade Partner nemá nárok na odmeny z Programu.
Partner je povinný oznámiť Organizátorovi akúkoľvek dodatočnú úpravu projektovej dokumentácie týkajúcu sa podmienok uvedených v bode 7 a 8 týchto Podmienok. Organizátor si vyhradzuje právo nepodať Partnerovi poukážku v prípade, že predložená projektová dokumentácia bola dodatočne upravená a tieto úpravy sa týkajú podmienok uvedených v bode 7 týchto Podmienok, a to bez ohľadu na to, či Partner tieto úpravy Organizátorovi oznámil alebo nie.
12.) Ďalšie ustanovenia
Organizátor si vyhradzuje právo kedykoľvek jednostranne ukončiť Program. Ukončenie Programu k určitému dátumu oznámi Organizátor prostredníctvom oznámenia na internetových stránkach „www.porfix.sk“ minimálne jeden kalendárny týždeň pred dátumom ukončenia Programu. Po dátume ukončenia Programu už nebudú na bodové účty Partnerov pripisované žiadne ďalšie body za dané obdobie programu.
Body nie je možné medzi Partnermi kombinovať ani vymieňať. Body nie je možné u Organizátora vymeniť za tovar alebo hotovosť. Spätný odkup bodov alebo poukážok je vylúčený.
V prípade akýchkoľvek otázok je možné kontaktovať Organizátora na e-mailovej adrese marketing@porfix.sk.
Ostatné zmluvou a týmito OP neupravené vzťahy medzi zmluvnými stranami sa spravujú ustanoveniami zákona č. 513/1991 Zb. – Obchodný zákonník v platnom znení a ostatnými všeobecne záväznými právnymi predpismi platnými na území Slovenskej republiky.
V prípade, že jedno alebo viac ustanovení týchto Podmienok bude považované za neplatné, neúčinné alebo nevymáhateľné, nebude mať takéto ustanovenie vplyv na ostatné ustanovenia týchto Podmienok, ktoré budú vykladané, akoby takéto ustanovenie neexistovalo. Všetky neplatné, neúčinné alebo nevymáhateľné ustanovenia budú nahradené platnými, účinnými a vymáhateľnými ustanoveniami, ktoré sa čo najviac približujú zámeru a účelu týchto Podmienok.
Tieto Podmienky sú platné a účinné od dátumu zverejnenia na www.porfix.sk. Podmienky platia v rozsahu a znení uvedenom na webových stránkach Organizátora. Organizátor si vyhradzuje právo jednostranne meniť znenie týchto VOP, pričom o zmenách VOP bude Partnera vhodným spôsobom vopred informovať.
